**NOTĂ INFORMATIVĂ**

**la proiectul hotărârii de Guvern pentru modificarea Regulamentului cu privire la modul de prezentare de către beneficiarii subsolului a rapoartelor privind mișcarea rezervelor de substanțe minerale utile, aprobat prin Hotărârea Guvernului nr. 1131/2016**

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul a fost elaborat de către Ministerul Mediului, în temeiul prevederilor art. 9 lit. l) și art. 54 ale Codului subsolului nr. 3/ 2009 (Monitorul Oficial al Republicii Moldova, 2009, nr. 75-77, art. 197), cu modificările și completările ulterioare. |
| 1. **Condițiile ce au impus elaborarea proiectului de act normativ** |
| Ministerul Mediului, în calitate de autoritate publică centrală în domeniul elaborării și promovării politicilor de protecție și utilizare durabilă a resurselor minerale utile, propune modificările date în scopul eliminării impedimentelor administrative, simplificarea, asigurarea coerenței și transparenței în procesul de raportare agenților economici din domeniul exploatării resurselor minerale. Necesitatea modificării HG 1131/2016 este determinată și de dublarea atribuțiilor, astfel agenții economici sunt nevoiți să prezinte aceiași informație către două instituții din subordinea Ministerului Mediului (Agenției pentru Geologie și Resurse Minerale și Inspectoratului pentru Protecția Mediului), ceea ce repezintă o lacună în legislație. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu implică acțiuni de armonizare a legislației naționale cu legislația Uniunii Europene. |
| 1. **Principalele prevederi ale proiectului și evidențierea elementelor noi** |
| Proiectul hotărîrii de Guvern stabilește excluderea sintagmei „Direcția control geologic și resurse funciare a Inspectoratului pentru Protecția Mediului” din anexele nr. 1, nr. 2 și nr. 3 ale HG 1131/2016. Excluderea acestei sintagme va simplifica procesul de raportare a agenților economici către instituțiile de stat și va elimina raportarea dublă a informațiilor privind mișcarea rezervelor de substanțe minerale utile către două instituții aflate în subordinea Ministerului Mediului (Agenția pentru Geologie și Resurse Minerale și Inspectoratul pentru Protecția Mediului). Solicitarea modificărilor propuse vine de la mai mulți agenți economici din domeniul extragerii resurselor minerale utile care întâlnesc anumite dificultăți în procesul de raportare. Din cauza că rapoartele prezentate conțin doar informații statistice cu privire la extragerea zăcămintelor minerale utile, informații la care Inspectoratul pentru Protecția Mediului are acces liber, se consideră inutilă coordonarea acestor rapoarte cu instituția menționată. Reieșind din faptul că, beneficiarii subsolului trebuie să prezinte rapoartele pînă la data de 15 februarie a anului următor anului de gestiune, se propune intrarea în vigoare a prezentei hotărâri la data publicării în în Monitorul Oficial al Republicii Moldova. |
| 1. **Fundamentarea economică-financiară** |
| Modificarea HG 1131/2016, nu implică cheltuieli financiare suplimentare de la buget. |
| 1. **Modul de încorporare a actului în cadrul normativ în vigoare** |
| Proiectul de hotărâre de Guvern nu va necesita modificarea altor acte normative. |
| 1. **Avizarea și consultarea publică a proiectului** |
| Întru respectarea prevederilor Legii nr. 239/2008 privind transparența în procesul decizional, anunțul de inițiere a modificării HG 1131/2016, a fost plasat pe pagina web a Ministerului Mediului la compartimentul Transparență decizională/Anunțuri de inițiere a elaborării deciziilor Proiectul a fost remis pentru avizare către următoarele instituții:   * Ministerul Justiției; * Ministerul Economiei; * Ministerul Infrastructurii și Dezvoltării Regionale; * Centrul Național Anticorupție. |
| 1. **Consultările expertizei anticorupție** |
| Proiectul va fi supus expertizei anticorupție, conform art. 35 din Legea 100/2017, fiind solicitată efectuarea expertizei de către Centrul National Anticorupție. |
| 1. **Constatările expertizei de compatibilitate** |
| Proiectul de hotărâre de Guvern nu are ca scop armonizarea cu legislația UE și nu va necesita expertiza de compatibilitate. |
| 1. **Consultările expertizei juridice** |
| Proiectul va fi supus expertizei juridice conform art. 37 din Legea 100/2017, fiind solicitată efectuarea expertizei de către Ministerul Justiției. |
| 1. **Constatările altor expertize** |
| Proiectul de hotărîre de Guvern nu va necesita efectuarea expertizelor suplimentare. |

**Ministru Iordanca-Rodica IORDANOV**